Május 24.

Névnapok: Eliza, Eszter + Csepel, Godvin, Hanka, Hanna, Jamina, Jana, Mária, Marióra, Miléna, Simeon, Simon, Sion, Szaffi, Szimóna, Szimonett, Szimonetta, Szofi, Szófia, Vanessza, Vásti, Véta, Vince, Zsófi, Zsófia

Események 
 1218 – Megindul az ötödik keresztes hadjárat.
 1859 – Első pályaudvara megnyitásával Miskolc bekapcsolódik a vasúti közlekedésbe.
 1883 – Átadták a forgalomnak a Brooklyn hídat.
 1909 – Megalakulnak az első európai nemzeti parkok Svédországban.
 1915 – Az Osztrák–Magyar Monarchia hadiflottája támadás-sorozatot intéz több adriai olasz hadikikötő és ipartelep ellen, válaszul az előző esti olasz hadüzenetre. Bombázzák Anconát, Molfettát, Barlettát, Manfredoniát és Porto Corsinit, (Ravenna kikötőjét) is.
 1928 – Umberto Nobile léghajós expedíciója eléri az Északi-sarkot.
 1941 – A német Bismarck csatahajó és Prinz Eugen nehézcirkáló az Atlanti-óceán északi vizein elsüllyesztik a HMS Hood brit csatacirkálót (1400 tengerész veszti életét).
 1958 – A Varsói Szerződés Politikai Tanácskozó testületének moszkvai ülése.
 1962 – Az Aurora-7 űrhajó repülése, fedélzetén a negyedik amerikai űrhajóssal, Scott Carpenterrel.
 1992 – Megtartják a „Koszovói Köztársaság” első elnök- és parlamenti választásait.
 1993 – Eritrea elszakad Etiópiától, és kikiáltja függetlenségét.

Sportesemények 
Formula–1
 1964 –  holland nagydíj, Zandvoort - Győztes: Jim Clark  (Lotus Climax)
 1998 –  monacói nagydíj, Monte Carlo - Győztes: Mika Häkkinen  (McLaren Mercedes)
 2009 –  monacói nagydíj, Monte Carlo - Győztes: Jenson Button  (Brawn GP Mercedes)
 2015 –  monacói nagydíj, Monte Carlo - Győztes: Nico Rosberg  (Mercedes)

Születések 
 1544 – William Gilbert angol orvos, fizikus († 1603)
 1686 – Daniel Gabriel Fahrenheit német fizikus, mérnök († 1736)
 1693 – Georg Raphael Donner osztrák barokk szobrász († 1741)
 1743 – Jean-Paul Marat francia forradalmár († 1793)
 1751 – IV. Károly Emánuel szárd–piemonti király († 1819)
 1759 – Wilhelm Friedrich Ernst Bach német zeneszerző († 1845)
 1803 – Charles Lucien Jules Laurent Bonaparte herceg, francia ornitológus, zoológus († 1857)
 1813 – Kmety György honvéd tábornok, a török hadseregben Iszmail pasa néven dandártábornok († 1865)
 1818 – Weber Henrik magyar festőművész († 1866)
 1819 – Viktória angol királynő († 1901)
 1826 – Adler Mór magyar festőművész († 1902)
 1870 
Illyés Géza magyar orvos, urológus, sebész és katonaorvos († 1951)
Jan Christian Smuts dél-afrikai és nemzetközösségi államférfi, katonai vezető és filozófus († 1950)
 1872 – Habsburg–Toscanai József Ferdinánd főherceg osztrák katona, a katonai repülés úttörője († 1942)
 1905 – Mihail Alekszandrovics Solohov Nobel-díjas orosz regényíró, elbeszélő († 1984)
 1910 – John Bolster brit autóversenyző († 1984)
 1914 – George Tabori (er. Tábori György) magyar születésű német író, drámaíró († 2007)
 1914 – Lilli Palmer német színésznő († 1986)
 1914 – Mészáros Ági kétszeres Kossuth-díjas magyar színésznő († 1989)
 1915 – Gáti József Aase-díjas magyar színész, érdemes és kiváló művész, a Színház- és Filmművészeti Főiskola beszéd- és színészmesterség tanára († 1998)
 1925 – Kiss Sándor kétszeres Munkácsy Mihály-díjas magyar szobrász, éremművész, érdemes művész († 1999)
 1929 – Győri Szabó József magyar nóta- és népdalénekes († 2011)
 1931 – Michael Lonsdale (sz. Alfred de Turris) francia színész (Lebel felügyelő a „Sakál napjá”-ban) († 2020)
 1937 – Archie Shepp amerikai jazz szaxofonos
 1940 – Joszif Alekszandrovics Brodszkij Nobel-díjas orosz költő, esszéíró († 1996)
 1941 – Bob Dylan (er. Robert Allen Zimmerman) amerikai énekes, zenész, zeneszerző, költő
 1944 – Christine Delaroche francia színművész és énekesnő
 1945 – Priscilla Presley (er. Priscilla Ann Wagner) amerikai színésznő
 1946 – Irena Szewińska háromszoros olimpiai bajnok lengyel atlétanő († 2018)
 1948 – James Cosmo skót színész (Hegylakó, A rettenthetetlen)
 1952 – Zsigmond Ágnes magyar vegyész, egyetemi oktató († 2019)
 1953 – Lamberto Leoni olasz autóversenyző
 1953 – Alfred Molina angol színész
 1960 – Paul McCreesh angol karmester
 1963 – Ivan Capelli (Ivan Franco Capelli) olasz autóversenyző
 1966 – Éric Cantona francia labdarúgó
 1970 – Gattyán György magyar vállalkozó, Magyarország harmadik leggazdagabb embere 2012-ben
 1972 – Baksa-Soós Attila magyar író, költő, zenész, építész
 1978 – Al Ghaoui Hesna magyar riporter, külpolitikai újságíró
 1983 – Ricky Mabe amerikai színész
 1985 – Granát Balázs magyar labdarúgó
 1986 – Jaskó Bálint magyar színész
 1988 – Artem Anyiszimov, orosz jégkorongozó
 1993 – Oliver Davis amerikai színész

Halálozások 
 1136 – Hugues de Payns, a templomos lovagrend első nagymestere (* 1070 k.)
 1543 – Kopernikusz lengyel csillagász, matematikus és közgazdász (* 1473)
 1814 – Mitterpacher Lajos egyetemi tanár, mezőgazdász, jezsuita szerzetes (* 1734)
 1848 – Annette von Droste-Hülshoff, német írónő (* 1797)
 1886 – Georg Waitz német jogtörténész, medievista, a német történeti forrásoknak egyik legismertebb kiadója (* 1813)
 1872 – Julius Schnorr von Carolsfeld német festő, a német romantika kiemelkedő alakja (* 1794)
 1911 – Bánffy Dezső a Szabadelvű Párt tagja, magyar miniszterelnök (* 1843)
 1919 – Brenner Tóbiás magyar ügyvéd, Szombathely főjegyzője, majd polgármestere (* 1850)
 1945 – Robert von Greim német repülőtiszt, tábornagy, a Luftwaffe utolsó főparancsnoka (* 1892)
 1955 – Keller Oszkár magyar zoológus, akadémiai tanár, agrártudós (* 1882)
 1963 – Zádor István magyar festőművész, grafikus (* 1882)
 1972 – Várterész Vilmos magyar orvos, sugárbiológus (* 1917)
 1975 – Korcsmáros Pál grafikus, képregény-rajzoló, könyvillusztrátor, újságíró (* 1916)
 1981 – Herbert Müller svájci autóversenyző (* 1940)
 1986 – Dajka Margit Kossuth-díjas magyar színművésznő, kiváló művész (* 1907)
 1987 – Ligeti Lajos nyelvész, orientalista, egyetemi tanár, az MTA tagja (* 1902)
 1990 – Dries van der Lof (Andries van der Lof) holland autóversenyző (* 1919)
 1997 – Edward Mulhare ír származású televíziós színész (* 1923)
 1995 – Harold Wilson brit politikus, Nagy-Britannia miniszterelnöke (* 1916)
 2000 – Oleg Nyikolajevics Jefremov orosz színész, rendező (* 1927)
 2010 – Paul Gray amerikai zenész (Slipknot, Stone Sour) (* 1972)
 2023 – Tina Turner többszörös Grammy-díjas és Golden Globe-díjas amerikai énekesnő (* 1939)

Nemzeti ünnepek, emléknapok, világnapok 
 Európai nemzeti parkok napja. 1909-ben alakultak az első nemzeti parkok Európában. Az EuroPark 1999 óta ünnepli ezt a napot.
 A Cirill ábécé emléknapja több országban. Bulgáriaban nemzeti ünnep, A szláv írásbeliség és kultúra napja.
 Kali Sara ünnepe (Saint-Maries-de-la-Meer (Provance, Franciaország), nemzetközi roma ünnep.
 Eritrea Állam: a függetlenség napja

Jegyzetek 

Május napjai